AlexejDobrolubov/national_council_slovak_2010 huggingface dataset:
79. schôdza NR SR - 1.deň - B. popoludní
Dátum: 2022-12-08
Poslanec: Taraba, Tomáš (-)
Druh vystúpenia: Vystúpenie s faktickou poznámkou

88. Ďakujem za slovo. V tento deň sa zdá, že je odvolávanie vlády, ale v skutočnosti toto je, až by som povedal, kar strany Sloboda a Solidarita. Toto je, toto je vyslovene posmrtný deň vašej strany, ktorá, kto... na ktorú budete dlho spomínať, pretože spustili ste akciu, výsledkom ktorej, ste si mysleli, že budete robiť tlačovečky, kde poviete: Á, Taraba podržal tú vládu. Taraba ju podržal. A vy budete môcť urobiť akurát tak tlačovečku, že s Tarabom ste... (povedané so smiechom), ste položili vládu...(Prerušenie vystúpenia predsedajúcim.) Pčolinský, Peter, podpredseda NR SR 89. Pán poslanec Cmorej, poprosím vás, nevyrušujte. Upozorňujem vás prvýkrát. Taraba, Tomáš, poslanec NR SR 90. A vy ste takí a jednoducho vy sa nebudete vedieť ani postaviť po tejto schôdzi pred kamery, pretože budete musieť povedať, že vy ste sa spojili s Ficom (povedané so smiechom), s Pellegrinim, s Tarabom, s Kotlebom, počúvajte, vy ste v marketingoví lúzri. Toto neustojí. Vaši voliči sú inteligentní ľudia. Toto už nedávajú. Toto nedávajú. No a výsledok je, pán Sulík, ja som strašne rád, lebo v auguste ste si prvýkrát na mne vylámali zuby. Vtedy ste tlačili Matoviča, že počúvaj, ak, ak neodstúpiš, my ťa dáme dole cez opozíciu. Vtedy som od vás chcel jednu vec, aby ste prehlásili, že chcete predčasné voľby. Odmietli ste to urobiť, tak som zahlasoval tak, že ste sa do tej vlády nevrátili. Máte tam 150 nominantov, záleží vám na nich, viem, že sú nervózni. Sú nervózni, že sú všade výberové konania, že majú ísť do paže. Z toho ste nervózni celá tá vaša strana. A teraz si vylámete druhýkrát tie zuby, a tento deň bude ťažkým fiaskom pre SAS-ku. A jediné, čo sa budete môcť postaviť, možno tá vláda to ustojí, a jediné, čo na tej tlačovke budete môcť povedať, že áno, tú vládu drží Miro Kollár. A čo z toho chcete urobiť? A druhé, čo vám budú hovoriť, že vždy vy ste sa spojili s Ficom, s Pellegrinim, s Tarabom a ja neviem s kým. Nám na tej vláde nezáleží, ale vy ste do tej vlády... vy ste tu vládu priniesli a dva roky ste ju vy živili. Tento výsledok bude váš marketingový zá... (Prerušenie vystúpenia časomerom. Potlesk.)
78. schôdza NR SR - 6.deň - B. popoludní
Dátum: 2022-12-06
Poslanec: Taraba, Tomáš (-)
Druh vystúpenia: Vystúpenie s faktickou poznámkou

56. Podľa môjho názoru prokuratúra v demokratickom štáte a, pán prokurátor, ma opravte, ak to tak nie je, má za úlohu zisťovať nielen dôkazy v neprospech, ale aj v prospech kohokoľvek. To znamená, to je prvá vec. Vo svete pani Kolíkovej platí asi iba to, že prokuratúra má za úlohu zadovažovať iba dôkazy v neprospech niekoho, teda dokazujúcich vinu. A druhá vec, ktorá je, že prokuratúra má strážiť zákonnosť vyšetrovacieho procesu a v podstate všetkých týchto úkonov. Ja sa vôbec nedivím, že tento svet Kolíkovej sa rozpadá, pretože keď sme ju tu raz odvolávali ako ministerku spravodlivosti, tak sa to tu čítalo, myslím, že tento pán za ňou sa tu postavil, to bolo úžasné vystúpenie a čítal tu, čítal tu mená, že kto všetko už je obvinený, obvinený vďaka pani Kolíkovej. Takto to bolo, si pamätám každé meno a vďaka pani Kolíkovej, vďaka pani Kolíkovej. Teraz, keď dve tretiny tých ľudí už sú vonku, pretože ste porušili všetky ich ľudské práva a zákonnosť a podobne, to znamená, že to eldorádo vám tu skončilo, tak zrazu ste našli nejakú tri šesť trojku. Ak chcete zrušiť tri šesť trojku, v pohode, alebo treba zrušiť celú prokuratúru a potom každá jedna klebeta musí končiť automaticky na súde, veď nestranné súdy rozhodnú. Len kde sú tí nestranní sudcovia? Však doteraz ste tu rozprávali, že Slovensko má katastrofálny sudcovský stav, a zrazu hovoríte nestranné súdy. No jednoducho vy chcete hodiť tú loptičku preč od vás, aby ste zakryli to, ako systémovo ste tu porušovali ľudské práva. A mimochodom, pani Kolíková, vy smerácka štátna tajomníčka, čo ste neodišli ani po vražde Jána a Martiny, ale až keď sa výskumák prenajal, tak vy sa tu postavíte, vy sa tu postavíte a poviete úplne v pohode, že... budete tu teda moralizovať pána Žilinku, že aký nie je. Tak vy keď ste spravovali to ministerstvo spravodlivosti, vám tam zomrel jeden advokát, ak viete, lebo nedostal pomoc.
78. schôdza NR SR - 6.deň - A. dopoludnia
Dátum: 2022-12-06
Poslanec: Taraba, Tomáš (-)
Druh vystúpenia: Vystúpenie s faktickou poznámkou

18. Ja som rád, pán kolega, že ste nadhodili otázku práve špekulatívnych nafúknutých cien medzi dodávateľmi a odberateľmi elektrickej energie, pretože ako ste spomínali, iba päť percent stanovenia ceny medzi dodávateľmi a odberateľmi ide cez burzu, zbytok sú bilaterálne kontrakty. No a ja som sa pýtal aj pána ministra túto otázku, že ako je ošetrené to, že však keď tam má ísť päť miliárd na kompenzácie, že tu nedôjde proste k nejakému nafukovaniu cien, lebo však keď to platí niekto tretí, tak prečo by to niekoho trápilo, tým pádom sa ten trhový mechanizmus vypína. No a on mi tu hovoril vtedy o nejakom indexovaní cien. Len problém, je zaujímavé to, že dva dni dozadu Nemecko ohlásilo, že toto považujú za vážny problém, potenciálne manipulovanie cien, a stanovujú teraz legislatívu, že všetci, ktorí budú žiadať preplatenie nejakého rozdielu ceny, budú musieť tie kontrakty dávať na posúdenie takej obdobe ako protimonopolného úradu na Slovensku, aby sa pozrelo na to, že či naozaj tie ceny sú v danom čase a v danej lokalite opodstatnené a že sú, že sú primerané. Práve preto, že sa veľmi nízko stanovila tá cena pre domácnosti a štát bude všetko v podstate prekrývať, ten rozdiel, tak je objektívne, že bohatší ľudia nebudú mať žiaden dôvod šetriť s elektrickou energiou, proste pôjdu tak, ako išli tento rok, lebo oni to na tých účtoch neuvidia, ale štát to uvidí, on to bude musieť prekryť. No a práve preto, práve ten mechanizmus je kľúčové nastaviť tak, aby tu nedochádzalo k obrovským, k obrovským únikom, pretože naozaj tie miliardy, to sú zdroje, ktoré mohli byť použité v ideálnom prípade na čokoľvek iné. Ďakujem.
77. schôdza NR SR - 1.deň - A. dopoludnia
Dátum: 2022-11-15
Poslanec: Taraba, Tomáš (-)
Druh vystúpenia: Vystúpenie s faktickou poznámkou

208. Pán Šefčík, podľa mňa nie je nenormálne, že ste vystúpili. Ale nenormálne je, že ste jediný v podstate vystúpili z OĽANA, čo je podľa mňa úplný vrchol, že odvolávame ministra v tak citlivej veci, ako je bezpečnosť štátu, a nemá sa tu kto postaviť. Ale jednu vec som od teba nečakal, že začneš Mazurekovi dávať za vinu vraždu tých dvoch homosexuálov. Vieš, lebo kresťansko-židovská kultúra je postavená na individuálnom čine a konaní, takže ak je niekto zodpovedný za tú vraždu, tak to je ten, ktorý ju spáchal. A kolektívna vina, to je to, čo tu progresívni liberáli sa snažia pretláčať. A ich prvá francúzska revolúcia bola na kolektívnej vine, že stále je zodpovedná nejaká komunita, nejaká skupina ľudí, ktorá musí byť vyvraždená. Takže toto, čo si voči Mazurekovi predviedol, nebolo z iného ako takého progresívno-liberálneho tábora. A vieš, tu naozaj problém tej migračnej krízy, ktorá je, že vy odmietate prijať zodpovednosť za to, že ľudia sa jednoducho odmietajú zúčastňovať otváraniu, bezbrehému nejakému otváraniu na základe vašich pocitov, že nič sa tu veď neudeje. Veď je úplne prirodzené, ten, ten ľudský, by som povedal, strach je úplne prirodzený, že je súčasťou každých týchto veľkých migračných vĺn. A jednoducho na Slovensku to riešiť budeme. Takže myslím si, to, čo by sme tu nemali robiť, vieš, pred dvomi či štyrmi dňami zabili dvaja gayovia trinásťročného chlapca, natáčali si to na video, v Českej republike. Ty si tu počul dnes od niekoho z nás, že by povedal, že tých gayov tuto prograsívni liberáli asi vychovali a zamerali ho na toho chlapca? Takže prestaňte s tými argumentami tu, že budete... a to je jedno, či si vyberiete Mazureka, alebo... (Prerušenie vystúpenia časomerom.)
77. schôdza NR SR - 1.deň - A. dopoludnia
Dátum: 2022-11-15
Poslanec: Taraba, Tomáš (-)
Druh vystúpenia: Vystúpenie s faktickou poznámkou

180. Miloš, keby Mikulec mal v čomkoľvek nejaké eso alebo nejakú pravdu, alebo argumenty, tak dneska je tu celý deň a dáva práve dole argumenty opozície. Ale to, že on sa vyparil, to, že on odišiel to je naozaj, ako ty si povedal, taká dehonestácia a také pohŕdanie parlamentom, však on sa má zodpovedať parlamentu a on jednoducho, on tu ani nepríde, on všetkých má proste v paži, a preto by som bol rád, keby aj pri svojom hlasovaní si si to uvedomil, že aj teba má v paži, teba ako poslanca koalície, ktorý ho držíš, teba má úplne hlboko v paži ako všetkých vás, takže verím, že teda pri tom hlasovaní si to zoberiete na vedomie, že či chcete mať ministra, ktorým vami všetkým pohŕda, ktorý ani nemá tú základnú, by som povedal, taký chochmes, že sem, že sem príde aspoň vám vyjadriť nejakú, nejakú úctu k tomu, že stojí o vaše hlasy. Proste on o vaše hlasy nestojí, on vás má za nejaké, za nejaké bábky, ktoré jednoducho musia ho prikryť za každých okolností, nech robí, čo robí, alebo nerobí vôbec nič. No a to, čo je ešte taká, taká zaujímavá vec, že vy ste, teda nevieme sa k tomu dostať ako opozícia, že za koľko stoviek miliónov dolárov alebo eur už poslali tú techniku na Ukrajinu. Ale ja potom žasnem, jak tu celý deň počúvame, že vraj zelená hranica má 400 či 600 kilometrov s Maďarskom a nevieme ju vlastne chrániť, lebo to je, to, to neni možné a podobne. Však, prosím vás, Izrael dokáže, všetci si dokážu chrániť svoje, svoje územia, ktoré sú tiež komplikované, a prečo neviete nakúpiť drony, prečo neviete, aby to tam bolo vo vzduchu 24 hodín denne a sledovalo pohyb úplne každého, pretože tu ide o vyslanie toho signálu, že ak si ilegálny ekonomický imigrant, nerátaj so Slovenskom. Nepoužívaj Slovensko ako trasu, to je celé. Tu ide o vyslanie tohto signálu a to neni ani nákladné, neni to ani nezrealizovateľné, ale keď to vy robiť neviete, tak musíte ísť od toho.
60. schôdza NR SR - 1.deň - B. popoludní 2
Dátum: 2022-03-15
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

38. Ďakujem pekne. Budem reagovať iba na pána Drdula. Pán Drdul, je smutné, naozaj je smutné, že ste použili nepravdu v jednej z najdôležitejšej, ak nie najdôležitejšej organizácie pre zdravotne ťažko postihnutých, keď ste tu tvrdili, že verejne, resp. že vyjadrila súhlas, že Národná rada občanov so zdravotne ťaž... občanov so zdravotným postihnutím vyjadrila súhlas, ja som vás konfrontoval a, samozrejme, ste k tomu nepovedali nič. Je mi veľmi ľúto, že práve vy, že práve vy používate klamstvá a lži pri obhajobe tohto nedobrého zákona. Chcem naozaj poprosiť všetkých poslancov vládnych, ktorí tu sedia, neschváľte ten zákon, poďme sa o tom baviť ešte, ešte raz a racionálnejšie. Ďakujem pekne.
60. schôdza NR SR - 1.deň - B. popoludní 2
Dátum: 2022-03-15
Poslanec: Tomáš, Erik (SMER - SD)
Druh vystúpenia: Vystúpenie v rozprave

... potrebuje súhlas z úradu práce. Úrad práce má na to 30 dní a musí rozhodnúť a tá lehota presne slúži na to, aby posúdil ten úrad práce, či má ten zamestnávateľ patričné dôvody, musí sa porozprávať s daným zamestnancom. Môžu hľadať prípadne nové zamestnanie, prípadne aspoň zamestnanie v chránenej dielni. Na to je tu tá lehota. Vy to dobra viete a teraz, keď tento zákon prejde, tak sa skráti tá lehota len na 7 dní a dokonca bude stačiť fiktívne rozhodnutie úradu práce. Čiže, keď úrad práce nerozhodne nijak automaticky bude súhlasiť s prepustením takéhoto zamestnanca. Toto chcete podporiť? Toto naozaj chcete dámy a páni podporiť? To nemyslíte vážne. Čiže opakujem, cynicky sa oháňate tým, že chcete pomôcť týmto ľuďom zamestnať sa, ale naopak ak stlačíte to tlačidlo a prelomíte veto prezidentky uľahčíte prepustenie takýchto osôb. Viacerí z vás ste gratulovali a tlieskali paralympionikom. Na sociálnych sieťach veľký rešpekt a poďakovanie, ale týmto zákonom, týmto ľuďom ublížite. Takže ja vás chcem poprosiť, nie vyzvať, poprosiť nezahlasujte tento zákon. Poďte o tom ďalej diskutovať. Áno sú tam aj veci, ktoré treba vyštrngať, treba to vyriešiť, vylepšiť, ale takýto zákon v takejto podobe to určite nevyrieši a naopak ublíži, ublíži týmto ľuďom. Opakujem hovoria to mimovládne organizácie, hovorí to opozícia, hovorí to komisárka pre týchto ľudí a hovorí to aj pani prezidentka. Neprelomte to veto, neschváľte ten zákon. Ďakujem pekne.
60. schôdza NR SR - 1.deň - B. popoludní 2
Dátum: 2022-03-15
Poslanec: Tomáš, Erik (SMER - SD)
Druh vystúpenia: Vystúpenie v rozprave

32. Veľmi pekne ďakujem, pán predseda. Vážený pán predseda, kolegovia, kolegyne, dámy a páni z vládnej koalície, nebláznite! Nebláznite, nemôžete podporiť tento zákon a nemôžete, ak máte Boha pri sebe, prelomiť veto prezidentky. S týmto návrhom zákona nielenže nesúhlasí opozícia, ale nesúhlasí s ním ani prezidentka, ani komisárka pre zdravotne ťažko postihnutých občanov a ani, pán Drdul, Národná rada občanov so zdravotným postihnutím. Pán Drdul, vy ste tu klamali v priamom prenose, keď ste tvrdili, že mimoriad... že, že organizácia Národná rada občanov so zdravotným postihnutím súhlasila s týmto zákonom. Ja sa čudujem, že vy ako človek, ktorý máte zdravotné postihnutie, dokážete takto čakať. Teraz som si ešte raz overoval u pána Mamojku, šéfa tejto organizácie, aký je ich prístup, a nesúhlasia s týmto zákonom. Oni ho s vami pripravovali, navrhovali tam čiastočné riešenia, ale ak ako celkom nesúhlasia, tak prečo tu, preboha, klamete? Vy, doslova vy osobne. Ja tomu naozaj nerozumiem. O čo tu ide? Hovoríte, že chcete uľahčiť zamestnávanie osôb so zdravotne, so zdravotným postihnutím, ale, naopak, naopak, vy idete uľahčiť prepúšťanie takýchto osôb, pretože v súčasnosti, nie všetci sa tomu venujete, platí, že ak zamestnávateľ chce prepustiť takúto osobu, tak potrebuje súhlas z úradu práce, úrad práce má na to 30 dní a musí rozhodnúť. A tá lehota presne slúži na to, aby posúdil ten úrad práce, či má ten zamestnávateľ patričné dôvody. Musí sa porozprávať s daným zamestnancom, môžu hľadať prípadne nové zamestnanie, prípadne aspoň uplatnenie v chránenej dielni. Na to je tu tá lehota, vy to dobre viete. A teraz, keď tento zákon prejde, tak sa skráti tá lehota len na 7 dní a dokonca bude stačiť fiktívne rozhodnutie úradu práce. Čiže keď úrad práce nerozhodne nijak, automaticky bude súhlasiť s prepustením takéhoto zamestnanca. Toto chcete podporiť? Toto naozaj chcete, dámy a páni, podporiť? To nemyslíte vážne. Čiže opakujem, cynicky sa oháňate tým, že chcete pomôcť týmto ľuďom zamestnať sa, ale, naopak, ak stlačíte to tlačidlo a prelomíte veto prezidentky, uľahčíte prepustenie takýchto osôb. Viacerí z vás ste gratulovali a tlieskali paralympionikom. Na sociálnych sieťach veľký rešpekt a poďakovanie, ale týmto zákonom týmto ľuďom ublížite. Takže ja vás chcem poprosiť, nie vyzvať, poprosiť, nezahlasujte za tento zákon, poďte o tom ďalej diskutovať. Áno, sú tam aj veci, ktoré treba vyštrngať, treba to vyriešiť, vylepšiť, ale takýto zákon v takejto podobe to určite nevyrieši a, naopak, ublíži, ublíži týmto ľuďom. Opakujem, hovoria to mimovládne organizácie, hovorí to opozícia, hovorí to komisárka pre týchto ľudí a hovorí to aj pani prezidentka. Neprelomte to veto, neschváľte ten zákon! Ďakujem pekne.
59. schôdza NR SR - 1.deň - B. popoludní
Dátum: 2022-02-25
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

135. Vážený pán predseda, ja sa priznám, že mňa k mojej faktickej poznámke motivovalo to, ako sa hneď začali s faktickými poznámkami prihlasovať ďalší poslanci koalície ako osy, najmä teda hneď poslanci strany Sloboda a Solidarita. Chcel by som zvýrazniť to slovo sloboda. Tak hneď vidíme, ako si to slovo oni vysvetľujú a vážia. A asi došlo k nepochopeniu, pretože správne hovoríte o tom, že veď to ustanovenie, ak je, ako je nastavené, je neuveriteľne vágne, a ja som tu už o tom dnes hovoril, a je ľahko zneužiteľné na akúkoľvek cenzúru. Veď my sa môžme baviť a diskutovať o tom, ako zastaviť šírenie hoaxov, najmä tých, čo ohrozujú životy a zdravie ľudí. Ale na to hádam treba odbornú diskusiu a nie takéto lámanie zákona cez koleno. No a správne ste podotkli, že táto schôdza ešte naozaj môže skončiť dôstojne a môže vyslať jednotný signál do Európy aj do celého sveta. Počul som, že vzadu sedí koaličná rada. Neviem teda, či vzadu, alebo niekde, tak ešte stále, kolegovia z vládnej koalície, máte možnosť so cťou túto schôdzu zvládnuť. Ďakujeme.
59. schôdza NR SR - 1.deň - B. popoludní
Dátum: 2022-02-25
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

119. Slovo konsenzus sa tu skloňuje vlastne celý deň aj počas predchádzajúcej rozpravy k uzneseniu a k tomu konsenzu sme aj dospeli, kolegovia a kolegyne. Všetky prítomné strany parlamentné napokon podporili uznesenie k vojne na Ukrajine. Tak ak chcete, aby ten konsenzus pokračoval aj pri tejto legislatíve, jednoducho tento sporný bod vyraďte, pripravte si osobitný zákon! Dá sa o ňom, samozrejme, diskutovať z viacerých uhlov pohľadu, ale tak, ako je to tu nastavené, tak vágne sú tie ustanovenia, že sú jasne zneužiteľné vládnymi autoritami. Tak ak chcete, aby sme aj dokončili túto schôdzu konsenzom, vyhoďte ho, pripravte si vlastný zákon, potom o ňom budeme diskutovať. A ak nie, no tak už potom to bude také, ako sa správate vždy.
58. schôdza NR SR - 2.deň - A. dopoludnia
Dátum: 2022-02-22
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

78. Kolegovia, ďakujem veľmi pekne za všetky faktické poznámky, ale sústredím sa len na dve. Vidím, že pán Pollák, ako je už jeho tradíciou, vždy dá faktickú poznámku a potom utečie zo sály, ale verím, že niekde skrčený v kúte teraz počúva. No, pán Pollák, zrovna vy, poslanec OĽANO, budete vyčítať niektorým poslancov, že majú písomne pripravené prejavy, vy, ktorých celý klub číta ešte aj faktické poznámky z tých laptopov, ktoré vám tam posiela vaša centrála?! Že sa nehanbíte, nie ste schopný nikto z vás naformulovať dve súvislé vety, a vy toto budete kritizovať? No a potom tá druhá poznámka o tých komunikáciách s Kočnerom a tak ďalej. No tak vám pripomeniem, kto sa s Kočnerom stretával. Váš líder OĽANO Igor Matovič. Minister hospodárstva Sulík dokonca raňajkoval s pánom Kočnerom – párečky, praženička – sedemnásťkrát, sa priznal. Nehovoriac o tom, kto komunikoval s pani Zsuzsovou, keď ste už tu pána Glváča spomínali. Ale ešte jedna novinka, tá nová vec, ktorá tiež tak prebehla médiami veľmi hladko, ako sa prevalilo, pani ministerka kultúry s pánom Tóthom, s jeho pravou rukou pána Kočnera, tak toto asi nejak neregistrujete, že? Hanbite sa všetci v OĽANO, jak ste, akí ste pokrytci. A druhá poznámka k predsedovi Pellegrinimu. Áno, máš pravdu, že naozaj pani Kolíková tu prišla obhajovať pána Mikulca, ani raz som nepočul, aby sa ako žena zastala ženy, pani Santusovej, ale naďalej odvolávala, teda obhajovala pána Mikulca. A potom si dobre poznamenal, že áno, už majú obsadenú politicky políciu, idú sa snažiť odstrániť pána Žilinku, aby obsadili aj prokuratúru definitívne, no a pani Kolíková, samozrejme, sa touto reformou snaží obsadiť aj súdy, pretože o tom presne tá reforma, tá súdna mapa je, aby ona personálne obsadila všetky tie nové súdy a bude hotovo. Vymaľované.
58. schôdza NR SR - 2.deň - A. dopoludnia
Dátum: 2022-02-22
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

38. Pán podpredseda, to je také zaujímavé, že keď my povieme niečo mimo rečníka, mimo obsahu, čo hovorí rečník, tak okamžite skáčete do reči, ale keď hovoria koaliční politici ako tuto tento pán Šudík, tak ste ticho. Laurenčík, Milan, podpredseda NR SR Reagoval na pána poslanca Eštoka. (Povedané súbežne s rečníkom.) Tomáš, Erik, poslanec NR SR Ja som nepočul jediné slovo... (Povedané súbežne s predsedajúcim.) Áno, na konkrétne, ale hovoril k téme, o ktorej hovoril pán Eštok? Ani slovíčko, ani slovíčko, pán podpredseda. Ale on vie dobre, prečo nehovorí ani slovíčko, lebo čo k tomu povedať? Čo k tomu už by mal koaličný poslanec dodať? Jediný pán Pčolinský tu má odvahu konečne to pomenovať správnym smerom. Jediný pán Pčolinský z koaličných poslancov. A oni nebudú to komentovať, pretože čo už povedia k legálnym odposluchom? Čo?! A pán Šutaj Eštok správne opäť spomínal tie legálne odposluchy vyšetrovateľov. Správne to porovnal so situáciou a s komunikáciou z minulosti bývalého riaditeľa SIS pána Lexu s pánom vtedajším ministrom vnútra Hudekom. Vtedy čo sa všetko dialo v tých médiách, čo sa všetko dialo na námestiach. A teraz ticho. Normálne ako keby tie odposluchy boli vypnuté. Médiá o tom nechcú informovať, respektíve urobili to raz a nepokračujú, pritom je to tak závažná téma, tak vážna téma, ktorá zakladá, opakujem, nebezpečný precedens aj do budúcnosti. Ak sa s týmto nevysporiadame, bude zle. Bude naozaj zle pre demokraciu a pre všetkých ľudí na Slovensku. Čiže už si to konečne uvedomme, o čo tu ide. Nikto tu hneď nevynáša súdy. Nikto nehovorí hneď o trestoch. Na to sú, na to sú naozaj súdy. Ale tie legálne odposluchy sú usvedčujúce. Tak keď tu bola kauza monitorovania chaty, nelegálneho monitorovania chaty, tak tu všetci ste skákali až po strop vrátane médií. A teraz tu máme komunikáciu vyšetrovateľov, teda nie chlapov pri pive. Oni sa nebavia ako chlapi pri pive, oni sú predstavitelia štátu, moci! Oni majú tú moc obviniť, navrhnúť väzbu a bez ohľadu na verdikt súdu zničiť ľuďom život. Tak sa spamätajte!
58. schôdza NR SR - 1.deň - A. dopoludnia
Dátum: 2022-02-18
Poslanec: Tomáš, Erik (SMER - SD)
Druh vystúpenia: Vystúpenie s faktickou poznámkou

121. Pán predseda Fico, veľmi správne si poznamenal, že jediné, čo v rukách majú a čím sa neustále oháňajú a obhajujú, je to veľmi pochybné rozhodnutie krajského súdu, ktoré ale aj tak hovorí len o tom, že nemajú byť daní tzv. elitní vyšetrovatelia vo väzbe, a tento súd ani nemohol rozhodovať o vine a treste. Ale keď sa už bavíme o takom voľnom hodnotení dôkazov a o rôznych právnych stanoviskách, na ktoré rôzne inštitúcie majú právo, tak potom sa vráťme na úvod. Okresný súd Bratislava III tam videl aj vinu, resp. videl aj dôvod obvi... dôvodné obvinenie, videl aj väzbu, aj ich vzal do väzby, aj to vyargumentoval. A potom tu máme aktuálne rozhodnutie Generálnej prokuratúry, ktorá odmietla sťažnosť daných vyšetrovateľov s určitými výnimkami, samozrejme, a ktorá potvrdila ich obvinenie. Takže sa ani nerozprávajme o tom, či tu je, alebo nie je to konanie zákonné. Ale potom opäť k tej podstate, bez ohľadu na to, ako na konci dňa rozhodne súd alebo prokuratúra, tu sú reálne legálne odposluchy. Reálne legálne odposluchy týchto ľudí, ktorí napríklad o pani Santusovej, ktorá ich teda odhalila, hovorili, musíme to opäť opakovať: „Len ju treba normálne spraviť a do väzby je...“ - „Len ju treba kopnúť do p...“ - „Zapálime jej auto kanistrom.“ - „No čo minister?“ - „Dobre. Ide za ním teraz riaditeľ Úradu inšpekčnej služby a idú vymyslieť, či sa im podarí zastaviť tú Santusovú.“ - „Však keď nie, nech dá echo minister, my ju zastavíme, do p...“ - „Povedal, že máme robiť, že ju môžeme spraviť, keď chceme.“ Stačí len toto, aby tie médiá tri dni po sebe odvysielali, čo, samozrejme, nerobia, lebo vás kryjú, a museli by ste skončiť. Bez debaty, bodka, koniec. Nemuseli by sme tu vôbec byť.